CELEX: 62016CA0149
Language: lt
Date: 2017-09-21 00:00:00
Title: Byla C-149/16: 2017 m. rugsėjo 21 d. Teisingumo Teismo (dešimtoji kolegija) sprendimas byloje (Sąd Rejonowy dla Wrocławia-Śródmieścia (Lenkija) prašymas priimti prejudicinį sprendimą) Halina Socha, Dorota Olejnik, Anna Skomra/Szpital Specjalistyczny im. A. Falkiewicza we Wrocławiu (Prašymas priimti prejudicinį sprendimą — Socialinė politika — Kolektyvinis atleidimas iš darbo — Direktyva 98/59/EB — 1 straipsnio 1 dalis — „Atleidimo iš darbo“ sąvoka — „Darbo sutarties nutraukimo darbdavio iniciatyva“ prilyginimas atleidimui iš darbo — Vienašališkas darbdavio darbo ir darbo užmokesčio sąlygų pakeitimas)

20.11.2017   
            
            
               LT
            
            
               Europos Sąjungos oficialusis leidinys
            
            
               C 392/8
            
         2017 m. rugsėjo 21 d. Teisingumo Teismo (dešimtoji kolegija) sprendimas byloje (Sąd Rejonowy dla Wrocławia-Śródmieścia (Lenkija) prašymas priimti prejudicinį sprendimą) Halina Socha, Dorota Olejnik, Anna Skomra/Szpital Specjalistyczny im. A. Falkiewicza we Wrocławiu
   
   (Byla C-149/16) (1)
   
   ((Prašymas priimti prejudicinį sprendimą - Socialinė politika - Kolektyvinis atleidimas iš darbo - Direktyva 98/59/EB - 1 straipsnio 1 dalis - „Atleidimo iš darbo“ sąvoka - „Darbo sutarties nutraukimo darbdavio iniciatyva“ prilyginimas atleidimui iš darbo - Vienašališkas darbdavio darbo ir darbo užmokesčio sąlygų pakeitimas))
   (2017/C 392/11)
   Proceso kalba: lenkų
   
      Prašymą priimti prejudicinį sprendimą pateikęs teismas
   
   
      Sąd Rejonowy dla Wrocławia-Śródmieścia
   
   
      Šalys pagrindinėje byloje
   
   
      Ieškovės: Halina Socha, Dorota Olejnik, Anna Skomra
   
      Atsakovė: Szpital Specjalistyczny im. A. Falkiewicza we Wrocławiu
   
   
      Rezoliucinė dalis
   
   1998 m. liepos 20 d. Tarybos direktyvos 98/59/EB dėl valstybių narių įstatymų, susijusių su kolektyviniu atleidimu iš darbo, suderinimo 1 straipsnio 1 dalis ir 2 straipsnis aiškintini taip, kad darbdavys privalo pradėti minėtame 2 straipsnyje numatytas konsultacijas, kai ketina darbuotojų nenaudai vienašališkai pakeisti darbo užmokesčio sąlygas, ir tai – darbuotojams su tuo nesutikus – lemia jų darbo santykių nutraukimą, jeigu įvykdytos šios direktyvos 1 straipsnio 1 dalyje numatytos sąlygos, o tai turi patikrinti prašymą priimti prejudicinį sprendimą pateikęs teismas.
   
      (1)  OL C 222, 2016 6 20.